Panayiotou hoor vandag oor borgtog - Maroela Media
Panayiotou hoor vandag oor borgtog
Christopher Panayiotou, die man van Port Elizabeth wat daarvan beskuldig word dat hy die moord op sy onderwyseres-vrou gereël het, sal na verwagting Dinsdag hoor of hy op borgtog vrygelaat gaan word.
Die hooggeregshof in Grahamstad het verlede week Panayiotou se appèlaansoek teen 'n vorige besluit om hom borgtog te weier, aangehoor.
Adv. Mike Hellens, vir Panayiotou, het onder meer aangevoer dat landdros Abigail Beaton fouteer het in haar bevinding dat Panayiotou 'n vlugrisiko is en dat hy finansiële probleme het. Beaton het Panayiotou op 5 Junie borgtog geweier. Hellens het gesê sy kliënt is bereid om aan streng borgtogvoorwaardes te voldoen, asook om tot R200 000 te betaal vir borgtog.
Regter Glen Gossen het gesê hy sal op 28 Julie uitspraak lewer.
Pta-ma en -dogter ná week opgespoor
Angelique Jacovides · 4 jare gelede
Ek het een vraag? Hy is nie n vlug risiko nie, omdat hy geld probleme ondergaan??? Nou waar kry hy die R200 000 vir borgtog? Hy moet sit en kry wat na hom toe kom!
Ek stem, hy het haar juis vermoor omdat hy nie genoeg geld gehad het om haar en sy skelm gelukkig te hou nie, waar kry hy nou al die geld. Hy moet sit en vrot.